《谢叶奉祠公羽赠冠》
元代·李延兴

席帽征尘拂转难，寄来章甫压儒酸。逢萌忍向清朝挂，贡禹欣逢故友弹。

青镜不惭欺白发，丹邱还好觅黄冠。暮年文彩凋零尽，谁写衰容画里看。

作者简介：元末明初北平人，字继本。李士赡子，少以诗名。顺帝至正十七年进士，授太常奉礼，兼翰林检讨。元末兵乱，隐居不仕。河朔学者多从之，以师道尊于北方。入明，曾出典涞水、永清县学。有《一山文集》。